text: ক্লো সুটন হচ্ছেন একজন মার্কিন সাঁতারু। তিনি ফ্রী স্টাইল এবং লং ডিসট্যান্স ইভেন্টে ভালো সাঁতার কাটতে পারেন। তিনি দুটি অলিম্পিক গেমসে যুক্তরাষ্ট্রের হয়ে প্রতিনিধিত্ব করেছেন। বড় বড় আন্তর্জাতিক সাঁতার প্রতিযোগিতায় তিনি মোট পাঁচটি পদক পেয়েছেন, তন্মধ্যে তিনটি সোনা, একটি রুপা, এবং একটি ব্রঞ্জ রয়েছে, তিনি ওপেন ওয়াটার চ্যাম্পিয়নশিপ, প্যান পাসিফিক চ্যাম্পিয়নশিপ এবং প্যান আমেরিকান গেমসে খেলেছেন। ২০১২ সালের যুক্তরাষ্ট্র অলিম্পিক টিমের সদস্য ছিলেন ক্লো, ২০১২ সালের সামার অলিম্পিকসে তিনি ৪০০ মিটার ফ্রী স্টাইল সাঁতরান।
  
  জীবন
  ক্লো ১৯৯২ সালে যুক্তরাষ্ট্রের ক্যালিফোর্নিয়াতে জন্মগ্রহণ করেন, তার বাবা বিমান বাহিনীতে চাকরি করতেন। তার মা ওয়েন্ডি ওষুধ বেচতেন এবং র‍্যাম্প মডেলিং করতেন, বাবা ডেভিড ছিলেন বিমান বাহিনীর সদস্য। ২০০৯ সালের ডিসেম্বরে ক্লো একজন পেশাজীবী সাঁতারু হিসেবে যোগ দেন। ২০১০ সালে ক্লো হাই স্কুল গ্র্যাজুয়েশন এবং '১৫ সালে স্নাতক শেষ করেন।
  
  ২০১৯ সালের সেপ্টেম্বর মাসে ক্লো জ্যাকব নামের একজনকে বিয়ে করেন।
  
  কর্মজীবন
  ক্লো একজন দক্ষ সাঁতারু, ওপেন ওয়াটার সাঁতারু হিসেবে তিনি তিনবার পদকপ্রাপ্ত এবং সুইমিংপুলে সাঁতারের ক্ষেত্রে তিনি প্রাথমিকেভাবে দুইবার পদক পেয়েছিলেন। তিনি প্রথমবারের মত আন্তর্জাতিক পদক পান ২০০৬ সালে প্যান প্যাসিফিক সুইমিং চ্যাম্পিয়নশিপে, ১০ কিলোমিটার ওপেন ওয়াটার ইভেন্টের জন্য তিনি পুরস্কার পেয়েছিলেন। ২০০৭ সালে প্যান আমেরিকান ইভেন্টে তিনি আবার একই ধরনের সাঁতারের জন্য পদক পান। ২০০৯ সালের আগ পর্যন্ত তিনি পেশাদার সাঁতারু ছিলেননা।
  
  ২০০৮ সালে অনুষ্ঠিত এফআইএনএ বিশ্ব ওপেন ওয়াটার সাঁতার প্রতিযোগিতায় ক্লো অংশ নিয়ে পাঁচ কিলোমিটার ওপেন ওয়াটার ইভেন্টের জন্য ব্রঞ্জ জেতেন, তিনি রাশিয়ার দুইজনের পরেই অবস্থান করেন। ২০০৮ সালের সামার অলিম্পিকসের টেস্ট ইভেন্টে তিনি তার নিজের দেশের নাগরিক কিরসটেন গ্রুমকে সাঁতারে হারান। অলিম্পিকসে তিনি ১০ কিমি ইভেন্টে সাঁতার কাটেন খুব দক্ষভাবে।
  
  ২০০৯ সালে ক্লো '২০০৯ বিশ্ব এ্যাকুয়াটিক চ্যাম্পিয়নশীপ' এ অংশ নিয়ে খুব ভালো দক্ষতা দেখান, ৪০০ মিটার ফ্রী স্টাইলে তিনি দ্বিতীয় এবং ৮০০ মিটার ফ্রী স্টাইলে তিনি প্রথম হয়ে দেখান।
  
  ২০১০ সালের ন্যাশনাল চ্যাম্পিয়নশীপে ক্লো '২০১০ প্যান পাসিফিক সাঁতার প্রতিযোগিতা' এবং '২০১০ বিশ্ব এ্যাকুয়াটিক প্রতিযোগিতা'তে ২০০ মিটার ফ্রী স্টাইলে অষ্টম স্থান এবং ৪০০ মিটার ফ্রী স্টাইলে ৩য় হন, এছাড়াও ৮০০ মিটার ফ্রী স্টাইলে প্রথম হন।
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:মার্কিন সাঁতারু
  বিষয়শ্রেণী:১৯৯২-এ জন্ম
title: ক্লো সুটন